**Ulukbek Asamidinovitsj Maripov** (fødd 30. august 1979) er ein kirgisisk politikar som var statsminister i Kirgisistan frå 3. februar til 5. mai 2021, og som fortsette som formann for ministerkabinettet etter ei konstitusjonell endring frå 5. mai til 12. oktober 2021.

Biografi
--------

Maripov blei fødd 30. august 1979 i landsbyen Kyrgyz-Ata i Osj-regionen i den dåverande kirgisiske sosialistiske sovjetrepublikken. Han er son av Asamuddin Maripov. Han er utdanna innen finans og rettsvitskap og arbeida i finansdepartementet frå 2001 til 2003. Frå 2003 til 2005 var han rådgjevar for *akim* (tilsvarande guvernør) i Batken oblast sør i Kirgisistan. Han var konsulent i parlamentet frå 2005 til 2006, og fram til 2010 var han i presidentadministrasjonen. I 2010 var han leiar for avdelinga for internasjonalt samarbeid i beredskapsdepartementet. Frå 2010 arbeida han ved presidentkontoret, frå 2015 som visesstabsleiar for president Almazbek Atambajev. Frå 2016 til 2021 var han leiar for revisjonsretten. I 2022 var han fullmektig ved den kirgisiske ambassaden i Saudi-Arabia, seinare også i Bahrain og Egypt.

Regjeringssjef
--------------

Den russiske statsministeren Mikhail Misjustin og Ulukbek Maripov under eit møte i 2021.
Etter parlamentsvalet 4. oktober 2020 samla fleortalskoalisjonen seg om å føreslå Maripov som statsministerkandidat. Regjeringa hans blei tatt i eid 3. februar 2021. Talet på regjeringsmedlemmar blei redusert frå 22 til 16. Rett etter innsetjinga drog Maripov til møte i Det eurasiske mellomstatlege rådet (EIC) i Almaty der han hadde samtalar med den russiske statsministeren Mikhail Misjustin, den belarussiske statsministeren Raman Halowtsjanka og den armenske statsministeren Nikol Pasjinjan. Etter konflikten med Tadsjikistan i 2021 kunngjorde han at Batken-regionen, der konflikten fann stad, skulle få ein spesiell status.

Formann for ministerkabinettet
------------------------------

Den 5. mai 2021 signerte president Sadyr Zjaparov ei ordre som omorganiserte regjeringsmakta og utnemnde Maripov til formann for ministerrådet. Han blei 12. oktober 2021 erstatta av Akylbek Zjaparov som overtok som fungerande formann.

Etter regjeringssjefperioden
----------------------------

Frå 25. januar 2022 var Maripov den kirgisiske ambassadøren til Saudi-Arabia. Frå 25 november 2022 er han den kirgisiske ambassadøren til Bahrain og Egypt.

Familie
-------

Maripov er bror til Baktybek Maripov som var akim (guvernør) i Nookat-regionen frå november 2020 til han blei avsett i februar 2021.

Kjelder
-------

1. ↑  RFE/RL Kyrgyz Service (3. februar 2021). «Trimmed-Down Kyrgyz Cabinet Sworn In After Parliament's Approval». Radio Free Europe/Radio Liberty.
2. ↑  Makanbai kyzy, Gulmira (3. februar 2021). «Rally against appointment of Ulukbek Maripov as Prime Minister held in Bishkek». 24.kg.
3. ↑  «Biography: Chairman of the Cabinet of Ministers Maripov Ulukbek Asamidinovich» (på kirgisisk). www.gov.kg (Government of Kyrgyzstan).
4. ↑  Imanaliyeva, Ayzirek (3. februar 2021). «Kyrgyzstan: Parliament approves new, streamlined government». eurasianet.org.
5. ↑  Kudryavtseva, Tatyana (5. februar 2021). «Ulukbek Maripov meets with Prime Minister of Belarus Roman Golovchenko». 24.kg.
6. ↑  «PM Pashinyan meets with Kyrgyz counterpart in Almaty». www.primeminister.am.
7. ↑  «Kyrgyzstan's Batken Region bordering Tajikistan to receive special status». Tass.
8. ↑  «Ulukbek Maripov becomes Chairman of Cabinet of Ministers of Kyrgyzstan». AKIpress News Agency.
9. ↑  «Akylbek Japarov appointed as acting Chairman of the Cabinet». AKIpress News Agency.
10. ↑  «Улукбек Марипов назначен послом Кыргызстана в Саудовской Аравии» (på russisk). 25. januar 2022.
11. ↑  «Улукбек Марипов назначен Чрезвычайным и Полномочным Послом Кыргызстана в Бахрейне и Египте по совместительству» (på russisk). 25. november 2022.
12. ↑  «Кто он – Улукбек Марипов?» (på russisk). Радио Азаттык (Кыргызская служба Radio Free Europe/Radio Liberty).

* *Denne artikkelen bygger på «Ulukbek Maripov» frå Wikipedia på bokmål, den 25. februar 2024.*